Alle lagets ligatitler ble vunnet i løpet av to tiårige perioder. Den første perioden varte fra 1936 til 1945, da de nådde NFL Championship seks ganger og vant to. Den andre perioden varte fra 1982 til 1991, hvor de nådde sluttspillet syv ganger, vant fire Conference-titler og tre Super Bowls. Denne perioden inkluderte 1983- og 1991-sesongene, hvor de satte lagrekorder for antall seiere i ett seriespill med 14. Washington har også hatt lengre perioder uten suksess. Mest nevneverdig er perioden mellom 1946 og 1970, hvor de kun hadde fire vinnende sesonger og ikke en eneste tur til sluttspillet. Mellom 1956 og 1968 hadde de ikke en eneste vinnende sesong, og opplevde lagets dårligste sesong med et sammenlagtresultat på 1–12–1 i 1961. Washington er for tiden i sin andre lengre periode uten suksess, som begynte i 1993 og varte gjennom 2000- og 2010-tallet under eier Daniel Snyder.